5. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ1α/5716 της 8/23 Αυγ. 1974 (ΦΕΚ Β΄ 830)   Περί αρμοδιοτήτων των Κοινωνικών Λειτουργών του Υπουργείου Κοινωνικών Υπηρεσιών. Έχοντες υπ’ όψιν την διάταξιν της παραγράφου 3 του άρθρου 1 του Ν.Δ/τος 272/74 «Περί συστάσεως Κλάδου και τακτικών θέσεων Κοινωνικών Λειτουργών παρά τω Υπουργείω Κοινωνικών Υπηρεσιών και τον δια του Ν.Δ/τος 690/61 «περί ασκήσεως του επαγγέλματος Κοινωνικών λειτουργών», το εν γένει αντικείμενον του έργου των εν λόγω οργάνων, ως τούτο καθορίζεται εν τω άρθρω 10 του Π.Δ. 335/27.9.73 «Περί καθορισμού των επαγγελματικών δικαιωμάτων των αποφοίτων των Τμημάτων και Κοινωνικών Λειτουργών των Σχολών Παραϊατρικών επαγγελμάτων των ΚΑΤΕ», ως και τα υπό των περιφερειακών Υπηρεσιών αρμοδιότητος του Υπουργείου εφαρμοζόμενα προγράμματα, αποφασίζομεν: Καθορίζομεν τας αρμοδιότητας των Κοινωνικών Λειτουργών του Υπουργείου Κοινωνικών Υπηρεσιών ως ακολούθως: 1.Αι αρμοδιότητες των Κοινωνικών Λειτουργών του Υπουργείου Κοινωνικών Υπηρεσιών αναφέρονται εις δραστηριότητας αποσκοπούσας, τόσον εις την ανάπτυξιν και προαγωγήν της Κοινωνικής Εργασίας εν τη χώρα, όσον και εις την αποτελεσματικωτέραν αξιοποίησιν των υπό του Υπουργείου τούτου λαμβανομένων μέτρων κοινωνικής προστασίας. 2.Εις τας αρμοδιότητας των εν λόγω οργάνων περιλαμβάνονται ιδία: α.Η συμμετοχή εις την εφαρμογήν των κρατικών προγραμμάτων Κοινωνικής Προστασίας: (1)Δια της διενεργείας ψυχοκοινω-νικοοικονομικής ερεύνης επί περιπτώσεως ή κοινωνικών ομάδων περιεχομένων εις κατάστασιν ανάγκης και υποβολής εγγράφου εισηγήσεως προς τον σκοπόν λήψεως εξατομικευμένου μέτρου κατά την υπαγωγήν των περιπτώσεων τούτων εις τα εφαρμοζόμενα εν λόγω προγράμματα. (2)Δια της παροχής περαιτέρω συμπαραστάσεως προς τους υπαγομένους εις τα υπό της Υπηρεσίας εφαρμοζόμενα προγράμματα, τη χρησιμοποιήσει «αρχών» και «τεχνικών» των μεθόδων Κοινωνικής Εργασίας, επί σκοπώ καλυτέρας αξιοποιήσεως της παρεχομένης υλικής βοηθείας ως και προλήψεως ή αντιμετωπίσεως, καθ’ ο μέτρον καθίσταται τούτο δυνατόν, ατομικών ή οικογενειακών προβλημάτων άτινα επιτείνουν την ανθρωπίνην δυσπραγίαν και συντελούν εις την διατήρησιν της εξαρτήσεως του βοηθουμένου εκ του κοινωνικού του περιβάλλοντος.    (Αντί της σελ. 50,03) Σελ. 50,03(α)  Τεύχος 547-Σελ.121 Κοινωνικοί Λειτουργοί-Κοινωνικοί Σύμβουλοι 35.Α.γ.5    β.Η συνδρομή προς τους εις κατάστασιν ανάγκης ευρισκομένους, δια την υπ’ αυτών αξιοποίησιν των παρεχομένων δυνατοτήτων, υπό των διαφόρων φορέων παροχής κοινωνικών υπηρεσιών, (προστασία οικογενείας και νεότητος, γεροντικής ηλικίας, αναπήρων, υγείας, απασχόλησις κ.λ.π.). (1)Δια της διενεργείας ψυχοκοινωνικοοικονομικής ερεύνης και υποβολής αρμοδίως σχετικής εκθέσεως, ήτις απαιτείται εκάστοτε προς ικανοποίησιν του αιτήματος. (2)Δια της επικοινωνίας και συνεργασίας μετά των αρμοδίων παραγόντων των ως άνω φορέων, προς κινητοποίησιν των υπ’ αυτών διατιθεμένων μέσων βοηθείας, ως και της παροχής των απαραιτήτων πληροφοριών και κατευθύνσεων προς τους αμέσως ενδιαφερόμενους δια την υπ’ αυτών έγκαιρον και ορθήν χρησιμοποίησιν των μέσων τούτων και καλυτέραν αξιοποίησιν της δια τούτων παρεχομένης βοηθείας. γ.Η διερεύνησις των κοινωνικοοικονομικών συνθηκών των «Κοινοτήτων», αίτινες περιλαμβάνονται εις την κατά τόπον αρμοδιότητα αυτών, των απασχολούντων τους κατοίκους των περιοχών τούτων κοινωνικών προβλημάτων, των δυνατοτήτων και του βαθμού καλύψεως κοινωνικών αναγκών υπό των φορέων Κοινωνικής Προστασίας και γενικώτερον δια των εφαρμοζομένων μέτρων κοινωνικής πολιτικής. δ.Η υποβοήθησις των παραγόντων των Κοινοτήτων, εις την κατανόησιν των επισημανθέντων προβλημάτων ως και των επιπτώσεων τούτων εις την καθόλου ζωήν της Κοινότητος, προς αξιοποίησιν των υφισταμένων κοινωνικών πόρων ή την δημιουργίαν νέων προς αντιμετώπησιν κοινωνικού τινος προβλήματος, ως και την καλλιέργειαν μεταξύ των κατοίκων πνεύματος, κοινωνικής ευθύνης και αλληλεγγύης. ε.Η παρακολούθησις του έργου των εθελοντικώς απασχολουμένων εις τους φορείς Κοινωνικής Προστασίας της περιφερείας των και παροχής προς αυτούς κατευθύνσεων δια την αποτελεσματικωτέραν προσφοράν κοινωνικού έργου και την εν γένει ανάπτυξιν και βελτίωσιν της εθελοντικής προσφοράς υπηρεσιών εν τη περιφερεία. 3.Προς επιτέλεσιν του ως άνω έργου οι Κοινωνικοί Λειτουργοί, τηρούντες τους δεοντολογικούς κανόνας του επαγγέλματός των και ιδία της αρχής της εχεμυθείας, ως ούτοι καθορίζονται εις τα άρθρα 3-6 του υπ’ αριθ. 690/61 Β.Δ/τος. α.Πραγματοποιούν συνεντεύξεις μετά των αμέσως ενδιαφερομένων και των οικείων των, τόσον εν τω Γραφείω όσον και κατ’ οίκον ή αλλαχού επισκεπτόμενοι αυτούς οσάκις, κατά περίπτωσιν, παρίσταται τοιούτη ανάγκη. β.Πραγματοποιούν επισκέψεις, επαφάς ή συνεργασίας μετά των υπηρεσιακών παραγόντων, αρχών ή φορέων παροχής κοινωνικών υπηρεσιών δια την προώθησιν των απαιτουμένων διαδικασιών προς κάλυψιν των αναγκών των εξυπηρετουμένων.   Σελ. 50,04(α) Τεύχος 547-Σελ.122 4.Κατά την επιτέλεσιν του εν γένει έργου των οι Κοινωνικοί Λειτουργοί προγραμματίζουν τας επί μέρους δραστηριότητας αυτών, επιμελούνται της τηρήσεως των προγραμματισθέντων, μεριμνούν δια την τήρησιν και ενημέρωσιν των ατομικών φακέλλων των υπ’ αυτών χειριζομένων περιπτώσεων, και των φακέλλων μελέτης «Κοινότητος», ως και δια την τήρησιν και συγκέντρωσιν στατιστικών στοιχείων περί του συντελουμένου υπ’ αυτών έργου κατά τα υπό εγκυκλίων διοικητικών οδηγιών ειδικώτερον καθοριζόμενα. Η ισχύς της παρούσης άρχεται από της δημοσιεύσεως της δια της Εφημερίδος της Κυβερνήσεως                  35.Α.γ.5 Κοινωνικοί Λειτουργοί-Κοινωνικοί Σύμβουλοι